### Beslutninger

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 7. juni 2023 har vedtaget Magistratens foranstående indstilling af 22. maj 2023.

###

.

### Resume

Magistratsafdelingen for Sociale Forhold og Beskæftigelse fremsender hermed anlægsregnskaber for:

• Bevilling til etablering af nyt botilbud med 28 almene boliger inden for voksenhandicapområdet på 51,5 mio. kr. på adressen Ved Kirken 5 i Mårslet

• Bevilling til etablering af serviceareal tilknyttet de 28 boliger på 6,5 mio. kr.

Samlet set er der for de to regnskaber tale om en kommunal merudgift på 1,8 mio. kr., som primært kan henføres til medførte merudgifter til omprojekteringer, forsinkelser samt uforudsete udgifter m.v. Finansiering heraf anvises i afsnit 6.

### Beslutningspunkter

Det indstilles:

At 1) Byrådet godkender anlægsregnskaberne med de anførte afvigelser fra bevillingerne, hvor merudgiften afregnes, jf. afsnit 6

At 2) Anskaffelsessummen på 51,8 mio. kr. inklusive moms for de almene boliger godkendes

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 22-05-2023

Claus Winther: 3

Fremsendes til [adresse] med bemærkning, at Magistraten i mødet den 22. maj 2023 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 4. maj 2023.

Borgmester Tommy Rasmussen var forhindret i at deltage i sagens behandling.